open-index/open-wikipedia-markdown huggingface dataset:
נמייה ארוכת-אף

**נמייה ארוכת-אף** (שם מדעי: *xenogale naso*) היא מין של גדולה יחידה בסוגה ממשפחת הנמייתיים (בעבר השתייכה לסוג נמייה) החיה בטבע באפריקה והיא קיבלה את שמה עקב האף המוארך שלה.

## מאפיינים
לנמייה זו פרווה חומה והיא מגיעה לאורך 32-42.5 ס"מ. משקלה הממוצע 1.9-4.5 ק"ג והזכרים גדולים מעט מהנקבות. כפי ששמה מעיד היא בעלת חוטם מוארך מעט העוזר לה לרחרח את הסביבה.

הנמייה חיה בטבע ביערות מניגריה עד לגבון דרך יערות קונגו. היא מצויה בעיקר באזורים עם סביבה מיימית שם היא צדה יצורים מימיים קטנים כמו דגים, צפרדעים, חרקי מים, עופות מים ועכברים.

הנמיות חיות בבדידות ולא כמו שאר הנמיות החיות בקבוצות קטנות. היא יוצאת לצוד בלילה וביום ישנה במאורה בגזע עצים או בין הסלעים.

תפוצת הנמיה במדינות: קמרון, הרפובליקה של קונגו, הרפובליקה הדמוקרטית של קונגו, גינאה המשוונית, גבון, קניה, ניגריה וטנזניה.

הנמייה נפגעת על ידי ציידים ילידים הצדים אותה לבשר וכן נפגעת מכריתת היערות הגדולים. עם זאת כרגע היא אינה בסכנת הכחדה.

## ראו גם
*נמייה
*נמייה מצויה
## קישורים חיצוניים

## הערות שוליים

קטגוריה:בעלי חיים שתוארו ב-1901
קטגוריה:טקסונים שתוארו בידי ויליאם אדוארד דה וינטון
קטגוריה:נמייתיים
קטגוריה:קמרון: יונקים
קטגוריה:הרפובליקה הדמוקרטית של קונגו: יונקים
קטגוריה:גבון: יונקים
קטגוריה:יונקים ביערות הגשם האפריקאים
קטגוריה:יונקים יחידים בסוגם
נמייה הודית אפורה

**נמייה הודית אפורה** (שם מדעי: *Herpestes edwardsii*) היא טורף ממשפחת הנמייתיים השייכת לסוג נמייה והיא קרובה רחוקה של המין נמייה מצויה המצויה בישראל. כפי שמשתמע משמה הנמייה חיה באזור תת-היבשת ההודית במדינות הודו, פקיסטן, נפאל, סרי לנקה,איראן, ערב הסעודית, בנגלדש, ובהוטן.

הפרווה של נמייה זו צהבהבה אפורה ומלמטה היא חומה. זנבה שעיר וקצהו אדום כהה. אורכה של הנמייה 36-45 ס"מ ומשקלה 0.9-1.7 ק"ג. הנמיות הם יצורים אינטליגנטיים ובעלי חושים מחודדים. בשונה מרוב היונקים, הנמייה אינה עיוורת צבעים. היא משתמשת גם בחוש הריח הרגיש שלה לתפיסת דברים בסביבה.

בטבע, הנמיות חיות ביערות, סוואנות ואזורים הרריים שונים. הם צדים בלילה לבדם וניזונים ממכרסמים קטנים, חרקים, עקרבים, צפרדעים, עופות, זוחלים (כולל נחשים ארסיים). הם ניזונים גם מביצים אותם הם יודעים לשבור על ידי זריקת אבן מעליהם. הנמייה נושכת את טרפה בצווארו באופן שהורג אותו במקום. באזורים מסוימים הם גם למדו לדוג. הנמייה ידועה בציד נחשים כולל נחשים ארסיים מרשימים כמו הקוברה והיא גם חסינה לארס שלהם.

בשל תפוצתה הרחבה היא אינה בסכנת הכחדה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אטיין ז'ופרואה סנט-אילר
קטגוריה:נמייתיים
קטגוריה:הודו: יונקים
קטגוריה:סרי לנקה: יונקים
קטגוריה:אפגניסטן: יונקים
קטגוריה:בחריין: יונקים
קטגוריה:בעלי חיים שתוארו ב-1818
רווק

**רווק** הוא מצבו המשפחתי של אדם שלא נישא מעולם. להלכה רווקות היא מצבו המשפחתי של אדם מרגע לידתו ועד לנישואיו, אך ההתייחסות העיקרית למצב זה היא רק משעה שאדם הגיע לגיל הנישואים.

בחברות שונות, הרואות בזוגיות את המצב המשפחתי הראוי, רווק השומר על מצבו זה שנים לאחר שהגיע לגיל הנישואים נחשב לחריג. דוגמה לכך היא האמור במסכת פסחים: "אמר רבי יוחנן: שלשה מכריז עליהן הקב"ה בכל יום: על רווק הדר בכרך ואינו חוטא, ועל עני המחזיר אבדה לבעליה, ועל עשיר המעשר פירותיו בצינעה". בציבור החרדי האשכנזי, בחור ישיבה שנשאר רווק בגיל מבוגר יחסית קרוי אלטער בחור. רווק הטרוסקסואל המעוניין בזוגיות נכלל בקבוצה הקרויה פנויים פנויות. 

ביהדות האורתודוקסית יש מהאשכנזים הנוהגים להתעטף בטלית רק אחרי החתונה. לפי מנהג זה, רווק מתעטף בטלית רק במקרים מיוחדים, כגון שליח ציבור, עלייה לתורה, או ברכת כהנים. מקורו של המנהג, הוא לימוד מן סמיכות הפרשיות של "גדילים תעשה לך" ו"כי ייקח איש אשה".

רווק המצוי בזוגיות מבלי שנישא קרוי ידוע בציבור, ולפי אחדים מחוקי מדינת ישראל דינו כנשוי.

## ראו גם
* אלטער בחור
* פנויים פנויות

## קישורים חיצוניים

* 
* 

## הערות שוליים

קטגוריה:רווקות
אוקיאמה (מחוז)

**מחוז אוקיאמה** (ביפנית: *Okayama-ken* 岡山県) הוא מחוז באזור צ'וגוקו שבאי הונשו, יפן. בירת המחוז היא העיר אוקיאמה.

## היסטוריה
בעבר התחלק האזור בו שוכן מחוז אוקיאמה בין המחוזות ביצ'ו, ביזן ומימסאקה, והיה אזור עקוב מלחמות בין דאימיו שונים בתקופת סנגוקו. לאחר רסטורציית מייג'י ב-1868 אוחדו המחוזות למחוז אחד, וב-1876, לאחר ביטול שיטת ההאן, קיבל המחוז את שמו הנוכחי.

## גאוגרפיה
מחוז אוקיאמה גובל במחוזות היוגו, טוטורי והירושימה, ומשקיף לעבר מחוז קאגווה שבשיקוקו, מעבר ל. בשטח המחוז נכללים גם כ-90 איים בים הפנימי. 11% משטח המחוז מוקדש עבור פארקים לאומיים.

### ערים
במחוז אוקיאמה 15 ערים:

## קישורים חיצוניים

* 
* האתר הרשמי של מחוז אוקיאמה
* מדריך למחוז אוקיאמה
* 

קטגוריה:יפן: מחוזות
קטגוריה:צ'וגוקו: מחוזות
גחן בורלון

**גחן בורלון** (שם מדעי: *Genetta bourloni*) הוא מין של גחן קטן ממשפחת הגחניים החי בטבע ביערות הגשם של מערב אפריקה ביער שבמדינות: חוף השנהב, גינאה, ליבריה, גאנה, בנין, טוגו וסיירה לאון.

הוא מזכיר את קרובי משפחתו וכמוהם בעל פרווה צהובה-אפרפרה מנומרת בכתמים שחורים ועם זנב ארוך.

הוא יצור מתבודד וליילי המחפש טרף קטן ביערות אפריקה. הוא בעל חושים מחודדים למצוא את דרכו במעבה היער והוא ניזון מחרקים, עכבישים, מכרסמים קטנים, זוחלים, דוחיים, עופות, ביצים ופירות.

הגחן קרוב לסיכון בטבע עקב פגיעה במקום חיותו העיקרי ביערות הגשם.

## ראו גם
*גחן מצוי
*זבד אפריקאי
*גחניים
## קישורים חיצוניים

## הערות שוליים

קטגוריה:גחניים
קטגוריה:סיירה לאון: יונקים
קטגוריה:בעלי חיים שתוארו ב-2003
קטגוריה:יונקים ביערות הגשם האפריקאים
לינסנג

**לִינְסַנְגּ** (שם מדעי: *Poiana*) הוא סוג הכולל שני מיני גחניים קטנים ודקים ולמעשה הם הקטנים שבגחניים. אלו הם יצורים מוארכים בעלי ראש מוארך וזנבות ארוכים החיים בעיקר ביערות הגשם של אפריקה. הם אינם קרובים למיני הלינסנג אסייתי החיים באסיה ושייכים למשפחה עצמאית.

המינים הם:
*לינסנג לייטוני (*Poiana leightoni*) - נדיר בהרבה מקרובו
*לינסנג אפריקני (*Poiana richardsonii*) - המין הקטן ביותר במשפחת הגחניים

## קישורים חיצוניים

* לינסנג באתר thewebsiteofeverything

קטגוריה:בעלי חיים שתוארו ב-1865
קטגוריה:טקסונים שתוארו בידי ג'ון אדוארד גריי
קטגוריה:גחניים
זבד הודי

**זבד הודי** (שם מדעי: *Viverra*) הוא סוג של טורפים ממשפחת הגחניים הגדולים יחסית למשפחתם ובעלי פסים לאורך גופם. הם חיים ביערות דרום-מזרח אסיה וכמה מהם חיים בסכנת הכחדה עקב ציד של פרוותם ועקב כריתת היערות בהם הם חיים.

## מיון
בסוג ארבעה מינים:
*זבד הודי ענק (*Viverra zibetha*) - הגחן הגדול ביותר באסיה
*זבד מנומר ענק (*Viverra megaspila*) - מצוי בסכנה
*זבד הודי מלברי (*Viverra civettina*) - מצוי בסכנת הכחדה חמורה בטבע.
*זבד מלאי (*Viverra tangalunga*)
*זבד ליקיי (*Viverra leakeyi*) - נכחד

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:גחניים
גחן דקלים

**גחן דקלים** (שם מדעי: *Paradoxurus*) הוא סוג במשפחת הגחניים, מתת-סדרה דמויי חתול, שחיים בטבע בדרום-מזרח אסיה והודו.

גחן הדקלים חי ביערות הגשם, והוא שוכן עצים לילי, אוכל-כל. אורך גופו 43 עד 71 סנטימטרים, בתוספת זנב של 41 עד 66 סנטימטרים. משקלו נע בין 1.5 ל-4.5 קילוגרם. פרוותו חומה עם כתמים שחורים קטנים ואחידים. 

מחוץ לעונת ההזדווגות הגחן הוא סוליטרי. לא הרבה ידוע על רבייה. לאחר תקופת הריון של כ-60 יום, הנקבה ממליטה שניים עד חמישה גורים, שמתבגרים מינית לאחר כשנה.

הגחן הם אוכלי כל, וניזון מבעלי חוליות קטנים, חרקים, פירות וזרעים. בין השאר הוא ניזון מפירות צמח הקפה, שמופרשים בצואה, ומהם מופק סוג של קפה הנקרא קופי לואק והוא מסוגי הקפה היקרים בעולם.

את הגחן תיאר ז'ורז' קיווייה, וידועים בו שלושה מינים למרות שבכמה מיונים, תת-המינים של גחן הדקלים האסייתי P. h. aureus ,P. h. montanus וP. h. stenocephalus הם מינים עצמאיים:
*גחן דקלים אסייתי (Paradoxurus hermaphroditus) - בעל התפוצה הנרחבת ביותר
*גחן דקלים זהוב (Paradoxurus zeylonensis) - מצוי בסכנת הכחדה
*גחן דקלים חום (Paradoxurus jerdoni)

## קישורים חיצוניים

* גחן הדקלים באתר monstersuniversity
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי פרדריק קיוויה
קטגוריה:גחניים
גחן אבסיניקה

**גחן אבסיניקה** (שם מדעי: *Genetta abyssinica*) הוא מין של גחן ממשפחת הגחניים והוא חי בטבע ביערות וסוואנות באתיופיה, אריתריאה, סומליה, סודאן וג'יבוטי.

פרוותו של הגחן צהובה-אפורה עם כתמים שחורים והוא בעל זנב ארוך, אף מוארך ואוזניים גדולות, אורכו 40-43 ס"מ ומשקלו 1.3-2 ק"ג.

הוא יצור קטן ומבודד היוצא בלילות וביום מתחבא במאורתו. הוא נפוץ בעיקר ביערות גשם וגם באזורים הרריים באתיופיה עד גובה 3,700 מ', אך גם בערבות עשב. הגחן טורף יצורים קטנים שהוא מוצא כמו חרקים, זוחלים, עופות ומכרסמים קטנים.

הוא איננו נמצא בסכנת הכחדה

## ראו גם
*גחן מצוי
*זבד אפריקאי
*גחניים

## קישורים חיצוניים

* גחן אבסיניקה ב־jussieu

## הערות שוליים

קטגוריה:טקסונים שתוארו בידי אדוארד ראפל
קטגוריה:גחניים
קטגוריה:אתיופיה: יונקים
קטגוריה:בעלי חיים שתוארו ב-1835
גחן ג'ונסטון

**גחן ג'ונסטון** (שם מדעי: *Genetta johnstoni*) הוא מין של גחן ממשפחת הגחניים החי ביערות הגשם של מערב אפריקה ועקב כריתת היערות שם הוא נמצא בסכנת הכחדה.

הגחן דומה לקרוביו הטיפוסיים כמו גחן מצוי והוא בעל פרווה זהובה עד אפורה ומנומרת עם פס שחור לאורך הגב שלו והרגליים שחורות. הוא חי על עצים ומתאזן על ידי זנבו הארוך. הוא בעל חושים מחודדים ויוצא לצוד בלילה יצורים קטנים שונים וגם אוכל פירות.

הוא נפוץ בעיקר ביערות הגשם בחוף השנהב, גינאה, ליבריה, גאנה, בנין, טוגו וסיירה לאון.

## ראו גם
*גחן מצוי
*זבד אפריקאי
*גחניים
## קישורים חיצוניים

## הערות שוליים

קטגוריה:טקסונים שתוארו בידי רג'ינלד אינס פוקוק
קטגוריה:גחניים
קטגוריה:גינאה: יונקים
קטגוריה:בעלי חיים שתוארו ב-1908
קטגוריה:יונקים ביערות הגשם האפריקאים
קוממוטו (מחוז)

**מחוז קוממוטו** (ביפנית: *Kumamoto-ken* 熊本県) הוא מחוז באי קיושו, יפן. בירת המחוז היא העיר קוממוטו.

## היסטוריה
בעבר שכן ההאן היגו בשטח בו שוכן כיום מחוז קוממוטו. בתקופת סנגוקו היה ההאן מרכז נוצרי גדול, ומיאמוטו מוסאשי כתב חלק מספר חמש הטבעות בעודו שוהה בהאן. לאחר רסטורציית מייג'י ב-1868 שונה שם המחוז לקוממוטו, וב-1871, עם ביטול שיטת ההאן, קיבל המחוז את מעמדו הנוכחי. המחוז זכה לפופולריות לאחר קמפיין "הפתעה קוממוטואית" שנועד להביא תיירים למחוז, ובמסגרתו נוצר הקמע קומאמון, שזכה לפופולריות רבה מאוד ברחבי יפן.

## גאוגרפיה
מחוז קוממוטו שוכן במרכז האי קיושו, הדרומי שבאיי יפן. הוא גובל במחוזות אויטה ופוקואוקה בצפון, במיאזקי במזרח ובקגושימה בדרום, ובים הפנימי אריאקה במערב. 

במזרח המחוז שוכן הר הגעש אסו, הר הגעש הפעיל הגדול ביותר ביפן, ואחד הגדולים בעולם, השוכן בתוך קלדרה. 21% משטח המחוז מוקדש עבור פארקים לאומיים.

### ערים
במחוז קוממוטו 14 ערים:

## קישורים חיצוניים

* 

* 
* האתר הרשמי של מחוז קוממוטו

קטגוריה:יפן: מחוזות
קטגוריה:קיושו: מחוזות
The Finale (סיינפלד)

**השומרוני הטוב** (באנגלית: **The Finale**) הוא שמו של פרק הטלוויזיה האחרון בקומדיית המצבים הפופולרית **[[סיינפלד]]**.

הפרק שודר ב-14 במאי 1998 ברשת NBC, ונצפה על ידי 76 מיליון צופים אמריקאים. נכון ל-2020, זהו פרק הסיום הרביעי הנצפה ביותר בהיסטוריה של הטלוויזיה האמריקאית, אחרי The Fugitive *,* מ.א.ש וחופשי על הבר.

## רקע
בפרק מתארחים עשרות שחקנים שגילמו דמויות משניות לאורך כל הסדרה. בפעם הראשונה והאחרונה מאז העונה השביעית, ג'רי מבצע בפרק קטעי סטנד-אפ. יוצר הסדרה לארי דייוויד, שפרש מהסדרה לאחר העונה השביעית, חזר כדי לכתוב את התסריט לפרק הסיום.

## עלילה
בפרק החותם את הסדרה, NBC מזמינים את ג'רי וג'ורג' לפגישה, שבה הם מודיעים להם על כך שברצונם להזמין 13 פרקים של התוכנית "ג'רי", שצולמה כמה שנים קודם לכן ולא נבחרה להמשך. כדי לפצות על הזמן שבו נזנחה התוכנית, נותנת הרשת לסיינפלד ולקוסטנזה אפשרות לטוס לכל יעד בעולם במטוס הפרטי של NBC, ויחד עם קריימר ואיליין הם מחליטים לטוס לפריז.

בעקבות בעיות טכניות, נאלץ המטוס לנחות בעיירה הפיקטיבית "לייתם" במסצ'וסטס. הארבעה מטיילים בעיר עד לתיקון המטוס ורואים אדם שמן נשדד, אך במקום לעזור לו הם מעדיפים לצלם את האירוע ולהוסיף הערות סרקסטיות על הנעשה. שוטר שמגיע למקום עוצר אותם על כך שלא עשו דבר כדי לעזור לקורבן, מתוקף חוק השומרוני הטוב.

משפט מתנהל נגד הארבעה, ובמהלכו מביאה התביעה עשרות דמויות שהופיעו במהלך תשע עונות הסדרה, שנפגעו מאחד או יותר מהארבעה. המשפט מסתיים בהרשעת הארבעה, והם נשלחים לכלא לשנה. לקראת סוף הפרק האחרון אומר ג'רי משפט זהה לחלוטין למשפט הראשון שפתח את הסדרה: "הכפתור השני הוא כפתור המפתח. הוא במפורש בונה או הורס את החולצה", כאשר ג'ורג' שואל אותו בתגובה: "לא ניהלנו את השיחה הזו בעבר?".

על רקע הקרדיטים, ג'רי מציג את מופע הסטנד-אפ שלו מול האסירים בבית הכלא, במדי אסיר.

בפרק יש אירוניה מסוימת בכך שהתוכנית שנודעה כ"תוכנית על כלום", הסתיימה בכך שהדמויות הראשיות נכנסות לכלא על כך שלא עשו כלום.

## קישורים חיצוניים

## הערות שוליים

קטגוריה:סיינפלד
Finale
קטגוריה:יצירות משנת 1998
מעמד אישי

במדינת ישראל **ענייני המעמד האישי** הם רשימת עניינים המופיעים בדבר המלך במועצה על ארץ ישראל, 1922, בהם ניתנת סמכות שיפוט לבתי דין דתיים. בחלק מענייני המעמד האישי ניתנה לבית הדין הדתי סמכות ייחודית, ובחלקם סמכות מקבילה לזו של בתי המשפט האזרחיים. הרשימה עברה שינויים רבים מאז שנחקקה.

## ההסדר המקורי בדבר המלך במועצה

בשנת 1922 נחקק דבר המלך במועצה על ארץ ישראל על ידי שלטונות המנדט הבריטי. דבר חקיקה בסיסי זה הסדיר גם את נושא סמכויות השיפוט של בתי הדין של העדות הדתיות. בסימן 47 נתן דבר המלך סמכות שיורית לבית המשפט המחוזי לדון בענייני המעמד האישי, אך בסימן 51 מנה רשימה של אחד עשר נושאים שהם 'ענייני המעמד האישי', ונתן בהם סמכות לבתי הדין של העדות הדתיות. הנושאים היו:
"דיונים בנוגע לנישואין או גירושין, אלימוני, מיינטננס, אפוטרופסות, כשרות היחס ואימוץ של קטינים, איסור השימוש ברכוש אנשים שהחוק פסל אותם, ירושות צוואות ועזבונות וניהול נכסי נעדרים"

בחלק מהעניינים (גירושים, נישואים, מזונות ואישור צוואות) ניתנה לבתי הדין הדתיים סמכות ייחודית, וביתר ענייני המעמד האישי סמכות מקבילה לזו של בית המשפט המחוזי, התלויה בהסכמת הצדדים. בסימן 52 ניתנה לבית הדין השרעי רשימה שונה במקצת של ענייני המעמד האישי, ומעט רחבה יותר, המנויה בסעיף 7 לחוק הפרוצדורה של בתי הדין המוסלמים הדתיים, שנחקק בטורקיה ב-1917 ואומץ על ידי שלטונות המנדט הבריטי בחוק נפרד.

השיפוט על ידי בתי הדין הוא על פי הדין האישי לפיו נוהג בית הדין. ליהודים ההלכה למוסלמים השריעה וכך הלאה ליתר העדות לפי דתן.

## ענייני המעמד האישי בישראל

לאחר שקמה מדינת ישראל עברו סעיפי חוק אלו שינויים מרחיקי לכת. חלק מהעניינים הוסדרו בחקיקה שהסדירה את הנושא בהסדר אזרחי, והעבירה את הדיון בו לסמכות מקבילה או ייחודית של בית המשפט האזרחי, כגון אימוץ, כשרות ואפוטרופסות, יחסי ממון בין בני זוג וירושה, ולעיתים אף הוציאה את העניין מסמכותו של בית הדין הדתי באופן גורף, ותיקנה את רשימת ענייני המעמד האישי המופיעה בדבר המלך. חוק שיפוט בתי דין רבניים (נישואין וגירושין) קיבע את "ענייני הנישואין והגירושין" בהם ניתנה לבית הדין הרבני סמכות ייחודית, כעיקר עיסוקו של בית הדין הרבני.

כיום רשימת "ענייני המעמד האישי" בסימן 51 צומצמה מאוד והיא כוללת " נישואין או גיטין, מזונות, כלכלה, אפוטרופסות, כשרות יוחסין של קטינים, איסור השימוש ברכוש של אנשים הפסולים לפי החוק, והנהלת נכסי אנשים נעדרים."

במספר חוקים כחוק שוויון ההזדמנויות בעבודה וחוק איסור הפליה במוצרים, בשירותים ובכניסה למקומות בידור ולמקומות ציבוריים הוגדר "מעמד אישי" בהגדרה המיוחדת לחוקים אלו, הנוגעת למצבו המשפחתי של אדם, והיא היותו נשוי, גרוש, אלמן או רווק.

## הערות שוליים

קטגוריה:ישראל: דיני משפחה
קטגוריה:ישראל: בתי דין דתיים
קטגוריה:ישראל: חקיקת דיני משפחה
קטגוריה:נישואים בישראל
דובער זאב וולף ליבשיץ

רבי **דובער זאב וולף ליבשיץ** (ז' באדר ה'תקפ"ז, 6 במרץ 1827 - י"ג בכסלו ה'תרס"א, 5 בדצמבר 1900) היה רב ליטאי, רבה של סרדניק.

## ביוגרפיה
נולד בסרדניק לרב המקומי, הרב חיים ליבשיץ שכיהן ברבנות העיר 43 שנים. בגיל צעיר רכש ידיעות רבות בגפ"ת והתארס עם בתו של הרב משה יצחק רבל (רעוועל), אז רבה של קרטינגה ומאוחר יותר רבה של פוניבז'. לאחר אירוסיו למד מפי חמיו המיועד ומפי הרב זאב וולף ליפקין רבה של סלנט, כשבמקביל שמע מוסר ותורת המדות מפי בנו הרב ישראל ליפקין.

בגיל 16 נישא לארוסתו ובגיל 20 התמנה למשרה רבנית ראשונה בעיירה שאבילן, שם כיהן עשר שנים גם כראש ישיבה גדולה. בתקופת שאבילן למד אצלו בן ציון שטרנפלד, לימים רבה של בילסק.

בסביבות 1857 (תרי"ז) עבר לכהן ברבנות העיירה וינדאווי שבקורלנד והחזיק בכהונתו זו שש שנים, עד שהתקבל תחת אביו לרבנות העיר סרדניק בה כיהן עד לפטירתו בי"ג בכסלו ה'תרס"א, 5 בדצמבר 1900.

## ספריו
רבי דובער זאב ליבשיץ נודע כבקי בהלכה וכדרשן מחונן, הוא חיבר כרכים רבים של חידושי הלכה ומסות דרשניות, אך רובם נשארו בכתובים. ספריו שבאו בדפוס, נושאים את שמו של אביו "חיים". אלו הם:
* **מעין חיים** - שאלות ותשובות, פסקי הלכה ודרושים (שני חלקים; וילנה תר"ל, תרל"ד, תר"ן)
* **שיר החיים** - על פרק שירה (וילנה תר"ל)
* **באר חיים** - על התפילה (וילנה תרל"ט)
* **רוח חיים** - על ספר קהלת

## משפחתו
בניו היו: רבי הלל ליבשיץ רבן של כמה ערים חשובות בליטא ואב"ד לובלין, ורבי יחיאל אידל ליבשיץ שנסמך לרבנות והיה דרשן בווילנה. חתנו היה הרב ישראל קפלן שכיהן תחתיו ברבנות העיר סרדניק. בת נינו היא כלת פרס נובל לכימיה פרופ' עדה יונת.

## קישורים חיצוניים
* 
* 'ליפשיץ, ר' זאב־דב ב"ר חיים', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 64 (, תמונה 1262).
;ספריו
* 
* 
* 
* 

## הערות שוליים

קטגוריה:רבנים ליטאים
קטגוריה:מחברי ספרות תורנית
דובער
פגישת יהושע עם המלאך

[שמאל|ממוזער|310x310 פיקסלים|יהושע פוגש בשר צבא ה', ציור מאת [פרדיננד בול, 1642.]]
**פגישת יהושע עם המלאך** הוא סיפור מקראי על פגישה שהתקיימה סמוך לעיר יריחו, טרם כיבושה, בין יהושע בן נון לשר צבא ה' שבא לחזקו לקראת המלחמה בעמי כנען. על פי חז"ל היה זה בליל י"ז בניסן ב'תפ"ט.

## הסיפור במקרא
ספר יהושע מתאר את המפגש בקצרה: .

תוכן הפגישה בין יהושע למלאך הנקרא כאן "שר צבא ה'", אינו מפורט בכתוב, והסיפור כולו עמום ולא מוסבר.

אלי עסיס מסביר שאין בפגישה תוכן נוסף על הכתוב. מטרת הפגישה לדעתו היא לחזק את מינויו של יהושע. יהושע איזנברג טוען שהופעת המלאך היא ביטוי למעבר מההנהגה הניסית של משה, להנהגה בדרך הטבע של יהושע.

בדעת מקרא מובא הסבר שלפיו המלאך בא להדריך את יהושע כיצד לפעול, ודבריו מופיעים בפרק הבא בכתוב:

## תוכן הפגישה ע"פ חז"ל
ישנם שתי שיטות בחז"ל הנוגעות לתוכן הפגישה: שיטת רבי אבא בר פפא ושיטת רבי חנינא בר יצחק.

### שיטת רבי אבא בר פפא
לפי שיטה זו, המלאך בא כדי להחריב את העולם. יהושע בן נון ראה את המלאך ופקד עליו לומר האם הוא מהכנענים או מבני ישראל, אך המלאך ענה: "לא, כי אני שר צבא ה'" ושהוא רוצה להחריב את העולם כי אתמול עם ישראל ביטלו קרבן תמיד של בין הערביים והיום ביטלו תורה. יהושע נפל על פניו מיראה, מפני מלאך ה'. יהושע שאל בגלל איזה מקרה בא והמלאך ענה "עתה באתי", כלומר, המלאך בא בגלל ביטול התורה. בנוסף, ציווה על יהושע להוריד את נעליו לאות אבל על ביטול התורה.

### שיטת רבי חנינא בר יצחק
לפי שיטה זו, המלאך בא כדי להנחיל לעם ישראל את הארץ. יהושע ראה את המלאך ופקד עליו לומר האם הוא מהכנענים או מבני ישראל, אך המלאך ענה: "לא, כי אני שר צבא ה'", כלומר, שבכל מקום שבו המלאך נמצא, הקב"ה נמצא, והוסיף: "עתה באתי", כלומר, לאחר שמשה דחה את ליווי המלאך שנכפה לאחר חטא העגל כתחליף לליווי ה', חוזר המלאך אל יהושע ומציע את שרותיו. יהושע נפל על פניו כאות לקבלת מרותו של המלאך. בנוסף, ציווה על יהושע להוריד את נעליו מפאת קדושת המקום, שהרי, כפי שאמר המלאך קודם לכן, ה' נמצא במקום שבו נמצא המלאך.

## זהות המלאך
במדרשי חז"ל, כאשר מובא הביטוי שר צבא ה' (שהוא הכינוי בו המלאך כינה את עצמו) הוא מוזכר בסמוך למלאך מטטרון, ולעיתים גם למלאך מיכאל, שמזוהה עם מטטרון.

בספר שמות מוזכר מלאך שילווה את ישראל בכניסתם לארץ, הרמב"ן טוען שאותו המלאך הוא שר הצבא שמגיע לממש את הבטחתו בסיפורנו.

מלבד התפקיד של המלאך בכיבוש הארץ, בספר שמות מוזכר תפקיד נוסף - שמירת הברית. יהושע רייס טוען שהמלאך שמופיע בסיפורינו שבא לעזור בכיבוש הארץ חוזר פעם נוספת בספר שופטים, שם הוא ממלא את תפקידו השני בכך שמוכיח את עם ישראל על שפגעו בברית עם ה'.

## קישורים חיצוניים
* בין 'של נעליך' ל'של נעלך', באתר ישיבת הר ברכה
## הערות שוליים

קטגוריה:מאורעות בספר יהושע
הלל ליבשיץ

רבי **הלל אריה ליב ליבשיץ** (ה'תר"ד, 1844 - ליל י"ג בחשוון ה'תרס"ח, 20 באוקטובר 1907) היה רב ליטאי, רבן של פלונגיאן, סובאלק ולובלין. נודע בספרו **בית הלל** על שולחן ערוך חושן משפט.

## ביוגרפיה
נולד בשאבילן בעת כהונת אביו הרב דובער זאב וולף ליבשיץ כרב המקומי, התחנך אצל אביו והתפרסם כעילוי. בגיל 18 נישא לבתו של ר' יעקב ר' נאָטילס מראסיין ועבר לגור בעיירה, שם למד בחברותא עם הרב זלמן לנדא מחבר "אור לישרים" והתוודע גם לרב שמחה ראובן עדלמן (הש"ר העדלמי).

בגיל 23 קיבל משרת רבנות ראשונה בעיירה פאפילאן, ואחריה כיהן ברבנות העיר פלונגיאן 3 שנים. בשלב זה של חייו כבר היה רב מפורסם, ואף התנהל מאבק בין קהילת פלונגיאן וקהילת סייני שחשקה בו אף היא כרב. במהלך שנות כהונתו בפלונגיאן, עקר לסייני וכיהן בה מספר שבועות, אך אנשי הקהילה בפלונגיאן הצליחו להחזירו לעירם.

באמצע 1876, לאחר שנתיים שעמדה בלי רב, מאז עזיבת הרב הקודם רבי אליעזר שמחה רבינוביץ, בחרה קהילת סובאלק ברב הלל ליבשיץ לכהן כרבה. תקופת כהונתו שארכה 17 שנים, הייתה שקולה באורכה לתקופות כהונתם של כל ארבעת רבני העיר הקודמים. ברל כהן העיר, כי אף על פי שהייתה זו אחת התקופות הסוערות בחיי הקהילה, בשל הפוגרומים, ההגירה ההמונית ותנועות ביל"ו וחיבת ציון, אין שמו של הרב ליפשיץ מוזכר רבות במכתבים לעיתונות שנשלחו מסובאלק.

בסוף שנות ה-80 של המאה ה-19 היה אחד המועמדים למשרת "הרב הכולל" של ניו יורק, ולדברי ברל כהן היה הוא המועמד הבטוח ביותר שנתמך בידי רוב חברי הוועד הבוחר. עמדה לזכותו העובדה ששלט בגרמנית ועובדה זו צוינה מפורשות במכתב ההזמנה שנשלח אליו. הוא דחה את ההצעה ונשאר בסובאלק.

בשנת 1893 קיבל את משרת רבנות העיר לובלין, בה התקיימה קהילה עתיקה גדולה וחשובה. הוא כיהן כרבה של לובלין עוד 14 שנים עד פטירתו בליל י"ג בחשוון ה'תרס"ח, 20 באוקטובר 1907.

מלבד ספרו המפורסם "בית הלל" השאיר אחריו עוד 12 ספרים בכתב יד.

## משפחתו
בניו שימשו אף הם כרבנים בקהילות פולין: רבי יחזקאל ליבשיץ, מחבר "המדרש והמעשה" כיהן בכמה עיירות בליטא בסוף ימיו בקאליש. רבי אליעזר ליבשיץ בזדונסקה וולה, ורבי יעקב ליבשיץ בקונין. נינתו היא כלת פרס נובל לכימיה, פרופ' עדה יונת.

## לקריאה נוספת
* ישראל אברהם גרינבוים, **רבי הלל (אריה ליב) ליבשיץ אבד"ק לובלין**, בתוך: **חכמי פולין**, ירושלים תשס"ט, עמ' שפד (וביבליוגרפיה שם)

## קישורים חיצוניים
* 
* ברל כהן, **הרב הגאון ר' הלל ליבשיץ**, בתוך: **יזכור-בוך סואוואלק**, ניו יורק 1961-תשכ"א, עמ' 140–143 ( תמונה מס. 79 ואילך)
* 'ליפשיץ, ר' הלל־אריה־לייב ב"ר זאב־דב', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 64 (, תמונה 1262).
* **[https://dlib.rsl.ru/viewer/01007488817#?page=5 ספר בית הלל]**, מתוך אוסף הספרים של הרב יוסף יצחק שניאורסון.
* 

## הערות שוליים

קטגוריה:רבנים ליטאים
קטגוריה:סובאלק: רבנים
קטגוריה:לובלין: רבנים
קטגוריה:מחברי ספרות תורנית
הלל
קטגוריה:פלונגיאן: רבנים
קטגוריה:ילידי 1844

קטגוריה:נפטרים ב-1907
מארק יאנקו

**מארק יאנקו** (בגרמנית: **Marc Janko**; נולד ב-25 ביוני 1983) הוא כדורגלן עבר אוסטרי ששיחק בעמדת החלוץ.

## קריירת מועדונים
יאנקו התחיל את הקריירה שלו במחלקת הנוער של אדמירה ואקר. בקיץ  הצטרף לרד בול זלצבורג, בעונתו הראשונה כבש 11 שערים ב-10 משחקים. ב-16 בנובמבר 2008 הבקיע את שערו ה-25 לעונת  והפך לשיאן השערים בעונה אחת של זלצבורג. לאחר שכבר בינואר הגיע ל-30 שערי ליגה, הוא חתם בזלצבורג עד  ואת העונה הוא סיים עם 39 שערים ב-35 משחקים. למרות התעניינות רבה של מועדונים אירופאים בשחקן, הוא נשאר בזלצבורג והיה שותף להצלחה של בליגה האירופית לאחר שסיימה את שלב הבתים עם 6 ניצחונות ב-6 משחקים, אך הודחה בשלב ההצלבה על ידי סטנדרד לייז' בו יאנקו כבש צמד שלא עזר.

ב-21 ביוני 2010 חתם בטוונטה תמורת 7 מיליון אירו והחליף את בן ארצו מרקו ארנוטוביץ' שעבר לוורדר ברמן. ב-21 באוגוסט 2010 הבקיע את שער הבכורה שלו עבור טוונטה בניצחון 0–3 נגד ויטסה ארנהיים. ב-19 בינואר 2011 יאנקו הבקיע רביעייה בניצחון 0–5 נגד הראקלס אלמלו. ב-8 במאי 2011 הבקיע יאנקו את שער הניצחון בגמר הגביע ההולנדי נגד אייאקס אמסטרדם בדקה ה-117 של ההתמודדות. המשחק נהגמר בניצחון 2–3 לטובת טוונטה והיא זכתה בגביע.

ב-30 בינואר 2012 חתם לשלוש שנים וחצי בפורטו תמורת 3 מיליון אירו. כעבור 6 ימים הבקיע את שער הבכורה שלו בפורטו בניצחון 0–2 נגד ויטוריה סטובאל במסגרת הגביע הפורטוגזי. ב-28 באוגוסט 2012 חתם בטרבזונספור הטורקית תמורת 2.4 מיליון אירו. הוא ערך את הופעת הבכורה שלו במועדון חמישה ימים לאחר מכן בהפסדש 0–1 לגזיאנטפספור. בתום עונת  שוחרר מטרבזונספור.

ב-31 ביולי 2014 יאנקו חתם לשנה בסידני האוסטרלית. ב-30 באוגוסט 2014 יאנקו הבקיע את השער הראשון שלו בניצחון 0–2 נגד בריסביין רואר. בפברואר  זכה בתואר "כדורגלן החודש" לאחר שכבש בחודש זה 6 שערים ב-4 משחקים. במחזור ה-21 הבקיע שלושער בניצחון 4–5 נגד בריסביין, בו גם הפך לשיאן השערים של המועדון בעונה אחת כאשר הגיע ל-16 שערים ואף רשם את רצף הארוך ביותר עם הבקעת שער (7 משחקים). ב-26 במאי 2015 עזב את סידני.

ב-25 ביוני 2015 חתם בפ.צ. בזל השווייצרית. ב-25 ביולי הבקיע את שערו הראשון בקבוצה בניצחון 2–3 על גראסהופרס ציריך.

ב-6 ביוני 2017, חתם בספרטה פראג ההצ'כית, אך לאחר שכבש שער ליגה אחד בלבד בחמישה משחקים, עזב את המועדון וב-6 בפברואר 2018 חתם בלוגאנו השווייצרית.

## קריירה בינלאומית
במאי  ערך את הופעת הבכורה שלו בנבחרת אוסטריה במשחק ידידות נגד . ב-20 באוגוסט 2008 הבקיע את שער הבכורה שלו בנבחרת בתיקו 2-2 נגד . יאנקו היה מלך השערים של הנבחרת בקמפיין מוקדמות מונדיאל 2010 עם 6 שערים, אך לא הצליח לעזור לנבחרתו לעלות לטורניר הגמר. יאנקו היה שותף עלייה של הנבחרת ליורו 2016 לראשונה בתולדותיה כנבחרת שלא מארחת.

## תארים
; רד בול זלצבורג
*אליפות אוסטריה: , , 

; טוונטה
*הגביע ההולנדי: 
*מגן יוהאן קרויף: 

; פורטו
*אליפות פורטוגל: 

;פ.צ. בזל
*אליפות שווייץ: 

; אישיים
*מלך השערים של ליגת העל האוסטרית: 
*נעל הזהב בליגת העל האוסטרלית: 
*הרכב השנה בליגה האוסטרלית: 
*הרכב העשור של סידני:  - 

## קישורים חיצוניים

* 

* האתר הרשמי של השחקן

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני אדמירה ואקר
קטגוריה:כדורגלני רד בול זלצבורג
קטגוריה:כדורגלני טוונטה
קטגוריה:כדורגלני פורטו
קטגוריה:כדורגלני טרבזונספור
קטגוריה:כדורגלני סידני
קטגוריה:כדורגלני פ.צ. בזל
קטגוריה:כדורגלני ספרטה פראג
קטגוריה:כדורגלני נבחרת אוסטריה
קטגוריה:וינה: כדורגלנים
קטגוריה:כדורגלני יורו 2016
קטגוריה:אוסטרים שנולדו ב-1983
פיאמנטה

**פיאמנטה** הוא שם משפחה יהודי שמקורו במחוז פיימונטה באיטליה 

קטגוריה:שמות משפחה יהודיים
קטגוריה:שמות משפחה טופונימיים
בסיס חיל האוויר דובר

**בסיס חיל האוויר דובר** (באנגלית: **Dover Air Force Base**) הוא בסיס טיסה של חיל האוויר האמריקאי במדינת דלאוור שבארצות הברית. הוא משמש בעיקר לטיסות תובלה. נמצאים בו גם בית לוויות צבאי ומוזיאון של פיקוד הניידות האווירית האמריקאי.

## תולדות הבסיס
הבסיס הוקם בשנת 1941 כשדה תעופה אזרחי מעט מדרום לעיר דובר, ליד חופה המערבי של דלאוור, כ-140 קילומטרים ממזרח לוושינגטון די. סי. זמן קצר לאחר ההתקפה על פרל הארבור בשלהי אותה שנה הוא הוסב לבסיס צבאי. ב-1942 החלו לפעול ממנו מטוסים בסיורים נגד צוללות גרמניות באוקיינוס האטלנטי. בהמשך המלחמה שימש השדה כבסיס אימונים למטוסי קרב ולעריכת ניסויים בפיתוח רקטות לשיגור ממטוסים. 

בשנת 1946, בעקבות צמצום הפעילות הצבאית של ארצות הברית לאחר תום מלחמת העולם השנייה, הועבר הבסיס למצב לא פעיל ונותר בו סגל שילדי בלבד. ב-1950, בעקבות פרוץ המלחמה הקרה ומלחמת קוריאה, הופעל הבסיס מחדש והוצבו בו מטוסי קרב. ב-1952 הועבר הבסיס לשימוש פיקוד התובלה של חיל האוויר האמריקאי והוא משמש לטיסות תובלה עד היום. 

ב-1971 החלו לפעול מהבסיס מטוסי התובלה מדגם גלקסי, ולזמן מה היה זה הבסיס היחיד שממנו הם פעלו. ב-1973 המריאו מהבסיס טיסות הרכבת האווירית האמריקאית לישראל במהלך מלחמת יום הכיפורים. ב-1979 הטיסו מטוסי הבסיס אמריקאים מאיראן בעקבות המהפכה האסלאמית שם. ב-1989 הוטס מהבסיס ציוד לטיפול בדליפת הנפט באסון הנפט של אקסון ואלדז. 

מטוסי הבסיס נטלו חלק בפעולות צבאיות שונות לרבות הפלישה לגרנדה, הפלישה לפנמה ו-מלחמת המפרץ. הבסיס שימש שער מעבר ליחידות שיצאו לפעילות צבאית בסומליה וביוגוסלביה ולאחר מכן למלחמת עיראק ולמלחמת אפגניסטן.

## הבסיס כיום
הבסיס משתרע כיום על פני שטח של כ-1.7 קילומטר רבוע. מצויים בו שני מסלולי טיסה מצטלבים, הארוך שבהם בכיוון 
צפון-מערב - דרום-מזרח והאחר בכיוון צפון-דרום. ב-2009 נחנך בבסיס מגדל פיקוח חדש במקום המגדל שפעל בבסיס בחמישים השנים שלפני כן. מתגוררים בו למעלה מ-3,000 אנשי צבא ובני משפחותיהם.

בבסיס פועל מזה שנים רבות בית הלוויות הצבאי העיקרי של מחלקת ההגנה. מובאים אליו בטיסה ארונותיהם של אנשי הכוחות המזוינים האמריקאים שנהרגו בקרב ובנסיבות אחרות מחוץ לגבולות ארצות הברית. המתקן סייע עם השנים גם בזיהוי גופות נספים באירועים חריגים שונים, כמו טבח ג'יימסטאון, אסון מעבורת החלל צ'לנג'ר, פיגועי 11 בספטמבר ואסון מעבורת החלל קולומביה.

בבסיס שוכן מוזיאון פיקוד הניידות האווירית של ארצות הברית. המוזיאון, שנוסד ב-1986, מופעל על ידי ותיקי צבא מתנדבים ולו אוסף של כ-30 כלי טיס. מרביתם הם מטוסי תובלה ותדלוק אווירי.

## קישורים חיצוניים

*בסיס חיל האוויר דובר, באתר Global Security
*בסיס חיל האוויר דובר, באתר Airforce Technology
*אתר מוזיאון פיקוד הניידות האווירית של ארצות הברית

קטגוריה:ערכים שבהם תבנית אתר רשמי אינה מתאימה להוספה אוטומטית
דובר
קטגוריה:דלאוור
קטגוריה:חילות האוויר של צבא ארצות הברית
זדרבקו קוזמנוביץ'

**זדרבקו קוזמנוביץ**' (בסרבית: **Здравко Кузмановић**, נולד ב-22 בספטמבר 1987) הוא כדורגלן עבר סרבי ששיחק בעמדת הקשר האחורי.

## קריירת מועדונים
קוזמנוביץ' נולד בתון שבשווייץ למשפחה שהיגרה מיוגוסלביה. קוזמנוביץ' התחיל את הקריירה שלו במחלקת הנוער של פ.צ. בזל אלייה הגיע מיאנג בויז ברן. כבר בגיל צעיר הוכיח את יכולותיו וסומן כהבטחה גדולה. בתחילת ינואר  התחיל משא ומתן בין השחקן לפלרמו אך בסופו של דבר ב-30 בינואר הוא חתם בפיורנטינה ל-4 וחצי שנים. ב-4 במרץ 2007 הוא ערך את הופעת הבכורה שלו בפיורנטינה בניצחון 1-5 נגד טורינו. לאחר שבחצי העונה הראשונה שלו במועדון רשם רק 4 הופעות, בעונת  הפך לשחקן הרכב פותח. ב-17 בפברואר 2008 הבקיע את שער הבכורה שלו בליגה נגד קטאניה. ב-14 באוקטובר 2008 האריך את חוזהו במועדון עד .

ב-31 באוגוסט 2009 חתם בשטוטגרט הגרמנית תמורת 7 מיליון פאונד. ב-12 בספטמבר 2009 קוזמנוביץ' ערך את הופעת הבכורה שלו במועדון בהפסד 3-1 נגד המבורג. ב-21 בנובמבר 2009 קוזמנוביץ' הבקיע את השער הראשון שלו בשטוטגרט בתיקו 1-1 נגד הרטה ברלין. את עונת  התחיל עם 4 שערים בכל המסגרות דבר שגרם לתעניינות רבה מצד מועדונים באירופה, אך בחודש דצמבר  הודיע כי הוא יישאר בשטוטגרט עד תום העונה. את העונה הזו סיים עם 12 שערים ב-47 הופעות בכל המסגרות.

ב-31 בינואר 2013 חתם באינטר מילאנו לאחר שסיים את חוזהו בשטוטגרט. ב-30 ביולי 2015 חזר לפ.צ. בזל מועדון נעוריו כאשר חתם ל-5 שנים במועדון. ב-21 בינואר 2016 הושאל לאודינזה עד לסיום העונה. ב-30 ביוני 2016 הושאל למאלגה מליגת העל הספרדית בה שיחק שנתיים.

## קריירה בינלאומית
בצעירותו שיחק קוזמנוביץ' בנבחרת שווייץ בכדורגל עד גיל 21 ואף השתתף באליפות אירופה בכדורגל עד גיל 21 - 2007. בשנת  החליט לשחק עבור נבחרת סרביה וכעבור חודשיים זומן לקראת המשחקים נגד  ו. ב-22 בספטמבר 2007 הבקיע את שערי הבכורה שלו בנבחרת במשחק נגד  במסגרת מוקדמות יורו 2012, שהסתיים בהפסד 3-2.

## קישורים חיצוניים

קטגוריה:כדורגלנים סרבים
קטגוריה:כדורגלנים שווייצרים
קטגוריה:קשרי כדורגל סרבים
קטגוריה:קשרי כדורגל שווייצרים
קטגוריה:כדורגלני פ.צ. בזל
קטגוריה:כדורגלני פיורנטינה
קטגוריה:כדורגלני שטוטגרט
קטגוריה:כדורגלני אינטר מילאנו
קטגוריה:כדורגלני אודינזה
קטגוריה:כדורגלני מאלגה
קטגוריה:כדורגלני נבחרת סרביה
קטגוריה:כדורגלני מונדיאל 2010
קטגוריה:סרבים שנולדו ב-1987
קטגוריה:שווייצרים שנולדו ב-1987
רוברט ארזומניאן

**רוברט ארזומניאן** (בארמנית: **Ռոբերտ Արզումանյան**; נולד ב-24 ביולי 1985) הוא כדורגלן עבר ארמני ששיחק בעמדת הבלם.

## קריירת מועדונים
ארזומניאן התחיל את הקריירה שלו במחלקת הנוער של פיוניק ירוואן. בשנת  הפך לשחקן הרכב ראשון ואף נבחר לשחקן המצטיין של השנה בליגה. במהלך חמש העונות שלו בפיוניק הוא זכה באליפות בכל עונה, זכה פעם אחת בגביע ו-3 פעמים בסופר קאפ.

ב-17 בינואר 2008 חתם לעונה אחת בראנס הדנית. לאחר שהפך לשחקן הרכב במועדון, כעבור 7 חודשים האריך את חוזהו במועדון ב-4 שנים. בעונת  הגיע מאמן חדש למועדון שלא האמין בארזומניאן והוא עזב את המועדון.

בינואר  התחיל להתאמן עם שלונסק ורוצלאב אך העסקה נפלה בגלל הדרישות של סוכנו של ארזומניאן והוא חתם בסופו של דבר ביאגילוניה ביאליסטוק. בביאליסטוק סבל ארזומניאן מפציעות ומחילופי מאמנים ובסופו של דבר הוא עזב את המועדון.

לאחר שהתחיל את העונה ללא קבוצה, בספטמבר  חתם בסק"א-אנרגיה חברובסק הרוסית בה שיחק חצי עונה. בינואר  חתם באקטובה הקזחית בה שיחק במשך שתי עונות.

ביולי  חתם באמקאר פרם הרוסית, אך העסקה יצאה לפועל בינואר  לאחר שחוזהו באקטובה פג.

בריץ  חתם בארטסאך מליגת העל הארמנית. בתום העונה, ארזומניאן הודיע על פרישה מכדורגל.

## קריירה בינלאומית
ב-18 במרץ 2005 הוא ערך את הופעת הבכורה שלו בנבחרת ארמניה במשחק ידידות נגד . ב-2 ביוני 2007 הבקיע את שער הבכורה שלו בנבחרת בניצחון 1-2 נגד  במסגרת מוקדמות יורו 2008.

ארזומניאן נחשב לאחד משחקני המפתח של בנבחרת ארמניה: הוא מדורג שלישי בטבלת שיאן ההופעות, ותשיעי בטבלת מלך השערים. במרץ 2016 פרש מהנבחרת.

## תארים
; פיוניק ירוואן
*אליפות ארמניה: , , , , 
*הגביע הארמני: 
*הסופר קאפ הארמני: , , 

; אקטובה
*הגביע הקזחי: 

; אישיים
*המצטרף של העונה בליגת העל הארמנית: 
*הרץ הצעיר של העונה בליגת העל הארמנית: 

## קישורים חיצוניים

קטגוריה:כדורגלנים ארמנים
קטגוריה:בלמי כדורגל ארמנים
קטגוריה:ירוואן: כדורגלנים
קטגוריה:כדורגלני פיוניק ירוואן
קטגוריה:כדורגלני ראנס
קטגוריה:כדורגלני יגלוניה ביאליסטוק
קטגוריה:כדורגלני סק"א חברובסק
קטגוריה:כדורגלני אקטובה
קטגוריה:כדורגלני אמקאר פרם
קטגוריה:כדורגלני שחטר קראגנדי
קטגוריה:כדורגלני נבחרת ארמניה
קטגוריה:ארמנים שנולדו ב-1985
קארל שקורפיל

[שמאל|ממוזער|200px|קברו של קארל שקורפיל הסמוך ל[פליסקה]]
**קָארלֶ ואצלב שקורפיל** (בצ'כית: **Karel Václav Škorpil**; 15 במאי 1859, ויסוקה מיטו, בוהמיה, האימפריה האוסטרית – 9 במרץ 1944, וארנה, ממלכת בולגריה) היה ארכאולוג יליד חבל בוהמיה שפעל בנסיכות ובהמשך בממלכת בולגריה. קארל ואחיו הרמן שקורפיל נמנים עם האבות המייסדים של הארכאולוגיה בבולגריה המודרנית.

## ביוגרפיה
שקורפיל נולד בעיירה ויסוקה מיטו אשר בחבל בוהמיה. הוא רכש השכלה תיכונית בפרדוביצה ובהמשך רכש השכלה אקדמית והנדסית באוניברסיטת קארל בפראג ובאוניברסיטה הטכנית שבעיר. ב-1881 עבר לבולגריה ועסק בהוראה בפלובדיב, סליבן, וליקו טרנובו ווארנה. הוא השתקע בווארנה ובה ייסד את המוזיאון הארכאולוגי אותו ניהל מ-1915 ועד מותו, ואת האגודה הארכאולוגית בעיר.

ביחד עם אחיו הרמן שקורפיל הוביל משלחות ארכאולוגיות אשר חשפו את הערים פליסקה ופרסלב שהיו ערי הבירה של הממלכה הבולגרית הראשונה. שקורפיל איתר שרידי בתי כלונסאות קדומים באזור אגם וארנה. היה חבר האקדמיה הבולגרית למדעים. הוא הלך לעולמו ב-1944 והוא בן 84 שנים. קארל שקורפיל נקבר סמוך לאתר העיר העתיקה פליסקה.

### הרמן שקורפיל
הרמן שקורפיל (1923-1858) עסק בארכאולוגיה ביחד עם אחיו. רכש תואר אקדמי במדעי הטבע באוניברסיטה הטכנית בפראג. לאחר לימודיו היגר לנסיכות בולגריה ועסק בהוראה ובארכאולוגיה. הקים את מוזיאונים בסליבן וברוסה ובהמשך כיהן כאוצר המוזיאון הארכאולוגי בווארנה.

## מחקריו
קארל שקורפיל נמנה עם האבות המייסדים של הארכאולוגיה בבולגריה המודרנית. בעוד שאין חולק על חשיבות ממצאיו, המחקר המודרני שולל את הפרשנות הראשונית שניתנה לחלק מהממצאים. במהלך חפירותיו באזור חוף הים השחור נמצאו ממצאים פיניקיים, תסלים וקווקזים. באותה העת פורשו הממצאים כמעידים על התיישבות גורמים אלו באזור. מחקרים מאוחרים יותר שללו הנחה זו וציינו כי הם מעידים על קיומה של מערכת סחר חליפין ענפה בין השבטים התראקים ליושבי חבלי ארץ אילו וכן נוספים כגון באסיה הקטנה, שברובו בוצע דרך הים השחור והתיכון.

הפרשנות המוקדמת לממצאיו של שקורפיל היוותה אסמכתה להנחה כי ראשוני היהודים הגיעו לאזור בולגריה במהלך המאה ה-5 לפנה"ס. המחקר המודרני נוטה שלא לקבל הערכה זו, וקובע לאור ממצאים ארכאולוגיים שהתגלו בגיגן, פלובדיב וקיוסטנדיל, כי ראשוני היהודים התיישבו באזור בולגריה במהלך המאה ה-2, עת נשלט האזור על ידי הקיסרות הרומית.

## קישורים חיצוניים

## הערות שוליים

קטגוריה:ארכאולוגים בולגרים
קטגוריה:ילידי 1859
קטגוריה:בולגרים שנפטרו ב-1944
סרגיי יוראן

**סרגיי ניקולאייביץ' יוראן** (ברוסית: **Серге́й Никола́евич Юра́н**; נולד ב-11 ביוני 1969 בלוהנסק) הוא כדורגלן עבר רוסי, עם שורשים אוקראיניים, ששיחק בעמדת החלוץ, וכיום מאמן את קבוצת חימקי מליגת העל הרוסית. הוא ידוע במיוחד בשל תקופותיו בקבוצות כמו דינמו קייב, בנפיקה ליסבון ופורטו, שכללו זכייה בתארים רבים.

מלך השערים של גביע אירופה לאלופות לעונת 1991/1992 לצד ז'אן-פייר פאפן עם 7 כיבושים.

## תארים
;נבחרת ברית המועצות
* מקום ראשון באליפות אירופה בכדורגל עד גיל 21: 1990

;דינמו קייב
* הגביע הסובייטי: 1990
* אליפות ליגת העל הסובייטית: 1990

;בנפיקה ליסבון
* אליפות פורטוגל: 1993/1994
* הגביע הפורטוגלי: 1993

;פורטו
* אליפות פורטוגל: 1994/1995

;ספרטק מוסקבה
* אליפות ליגת העל הרוסית: 1999

## קישורים חיצוניים

קטגוריה:חלוצי כדורגל רוסים
קטגוריה:כדורגלנים רוסים
קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני דינמו קייב
קטגוריה:כדורגלני זוריה לוהנסק
קטגוריה:כדורגלני בנפיקה ליסבון
קטגוריה:כדורגלני פורטו
קטגוריה:כדורגלני ספרטק מוסקבה
קטגוריה:כדורגלני פורטונה דיסלדורף
קטגוריה:כדורגלני בוכום
קטגוריה:כדורגלני מילוול
קטגוריה:כדורגלני שטורם גראץ
קטגוריה:כדורגלני נבחרת רוסיה
קטגוריה:כדורגלני נבחרת ברית המועצות
קטגוריה:כדורגלני מונדיאל 1994
קטגוריה:כדורגלני יורו 1992
קטגוריה:מאמני כדורגל רוסים
קטגוריה:מאמני אסטנה
קטגוריה:רוסים שנולדו ב-1969
גאריסה

**גאריסה** היא עיר בקניה, בירת נפת גאריסה, במחוז צפון-מזרח לשעבר.

## גאוגרפיה
נהר טנה שמקורותיו ברכס האברדר, ממערב לעיר ניירי זורם דרך העיר. מקלט הג'ירפות בּוּר-אלגי  (Bour-Algi Giraffe Sanctuary) ממוקם 5 קילומטר מדרום לגאריסה ומהווה בית גידול למספר מינים כגון ג'ירף מרושת (ומכאן שמו של המקום), צביים ג'ירפיים, חזירי יבלות, דיק דיקים , קובוס המים וקודו זוטר.

## דמוגרפיה
על פי מפקד האוכלוסין בשנת 2009 עמד מספר הנפשות בעיר על 119,696. רוב תושבי העיר הם סומלים המחולקים לשבטים. בעיר חיים גם מספר קבוצות אתניות קטנות.

## מתקפת הטרור ב-2015

ב־2 באפריל 2015 הסתערה קבוצת חמושים על אוניברסיטת גאריסה והרגה 147 אנשים ופצעה 79 או יותר. הקבוצה המיליטנטית שלוחת אל-קאעידה, א-שבאב, שאחד האנשים טען הוא משתייך אליה לקחה אחריות על הפיגוע. החמושים השתלטו על כ־700 בני ערובה תלמידים, שחררו מוסלמים והרגו את מי שזוהו כנוצרים. המצור הסתיים באותו היום, כאשר כל ארבעת התוקפים נהרגו. חמישה גברים נעצרו מאוחר יותר בחשד למעורבות, ופרס הוכרז על מעצרם של חשודים למעורבות בארגון. היה זה הפיגוע השני הקטלני ביותר בהיסטוריה בקניה מאז קבלת עצמאותה, לאחר המתקפה על שגרירות ארצות הברית בניירובי 1998, שבה 213 בני אדם נהרגו.

## קישורים חיצוניים

* 

קטגוריה:קניה: ערים
ג'ונתן הייד

**ג'ונתן הייד **(באנגלית: **Jonathan Hyde**; נולד ב-21 במאי 1948) הוא שחקן אנגלי יליד אוסטרליה, אשר התפרסם בזכות תפקידיו כמשרת הנאמן בסרט "ריצ'י ריץ'", כג'יי ברוס איסמיי בסרט "טיטניק", וורן וסטרידג' בסרט "אנקונדה" וכצייד ואן פלט ב"ג'ומנג'י".

## חיו המוקדמים
הייד נולד בבריזביין, קווינסלנד, אוסטרליה.

## קריירה
הוא חבר בלהקה השייקספירית המלכותית ובוגר האקדמיה המלכותית לאמנות הדרמה. הייד היה חבר בצוות המקורי של מבט הפוך. הייד שיחק בתפקיד גי' ברוס איסמיי, דירקטור בחברת וייט סטאר ליין בסרט טיטניק, האגיפטולוג אלן צ'מברלין בסרט המומיה ואן פלט בג'ומנג'י.

הוא הופיע בסדרות טלוויזיה וביניהן: הרפתקאות שרלוק הולמס ורציחות במידסומר.

ב-2007, שיחק בתפקיד ד"ר דורן במחזה השחף, שנכתב על ידי אנטון צ'כוב, וכן כרוזן קנט בהמלך ליר. שניהם הוצגו בהצגות בינלאומיות.

כמו כן השתתף בסדרה הבריטית "ספוקס" בתפקיד איליה, שר רוסי.

הוא שיחק בסדרה "הנגיף", בתפקיד אולדריץ' פאלמר, מיליארדר קשיש אשר רודף אחר חיי נצח.

בשנת 2016 שיחק במיני-סדרה "משפט טוקיו", דרמה היסטורית המתארת את בית הדין הבינלאומי הצבאי למזרח הרחוק.

בשנת 2024 גילם את לסלי וודרוב בסרט הדרמה ההיסטורי "הברוטליסט".

## חיים אישיים
הייד נשוי לסופרנו הסקוטית, איזבל ביוקנן. לזוג יש שתי בנות, אחת מהן היא השחקנית ג'ורג'יה קינג.

## קישורים חיצוניים

* 

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:בוגרי האקדמיה המלכותית לאמנות הדרמה
קטגוריה:מהגרים מאוסטרליה לממלכה המאוחדת
קטגוריה:אנגלים שנולדו ב-1948
סטארשיפ אנטרטיינמנט

**סטארשיפ אנטרטיינמנט** (באנגלית: **Starship Entertainment**; בקוריאנית: **스타쉽 엔터테인먼트**) היא חברת תקליטים ובידור קוריאנית שנוסדה ב-2008. החברה משמשת בית לאמנים כמו זמר הבלאדות K.Will, זמר הסולו Yoo Seung-woo, להקת הבנות סיסטאר, אייב ולהקות הבנים Boyfriend UNIQ מונסטה X ו-CRAVITY

## היסטוריה
מייסד החברה, קים שי-דה, עבר בעבר כמנהל דרכים עבור להקת הקיי-פופ Cool ועבד עבור החברה של באנג סי-היוק, ביג היט אנטרטיינמנט בין השנים 2005 ל-2007 לפני שהוא הקים חברה בעצמו. האמן הראשון של החברה היה K.Will ולאחר מכן הורכבו הלהקות Sistar, Boyfriend, UNIQ ומונסטה X. בחברה יש 23 עובדים.

ב-18 בדצמבר 2013, 70 אחוזים ממניות החברה נרכשו על ידי חברת ההפצות, LOEN Entertainment, כאשר החברה הופכת להיות חברת בת עצמאית של LOEN.

## אמנים
### קבוצות
* Sistar
* Boyfriend
* מונסטה X
* אייב
*Wjsn
* Cravity

### זמרי סולו
* K.Will
* Hyolyn
* Yoo Seung-woo
* Mad Clown
* Junggigo
* Jooyoung

### תת-להקות
* Sistar19

## שחקנים
* Choi Won Myeong

## סטארשיפ X
**סטארשיפ X** (באנגלית: Starship X, בקוריאנית: 스타쉽 엑스) היא תת-חברה עצמאית של סטארשיפ אשר נוסדה ב-2013 והיא מתמקדת במוזיקת היפ-הופ.

### קבוצות
* NuBoyz (חברי הקבוצה הצטרפו ללהקה מונסטה X)

### זמרי סולו
* Mad Clown
* Junggigo
* Jooyoung

## מתאמנים הנמצאים כרגע תחת החברה
* Kim Na-yoon
* Jung Se-un
* Choi Seuk-won
* Song Gun-hee (#GUN)
* Noh Yoon-ho
* Park Min-kyun
* Kim Yoo-su
* Park Kwang-ji

### מתאמנים לשעבר הראויים לציון
* Jung Young-hoon -הוא התכונן לעשות את הופעת הבכורה שלו בלהקה NuBoyz אך נאלץ לפרוש בשל בעיות רפואיות. לאחר מכן הוא עשה את הופעת הבכורה שלו בלהקה HALO.
* Park Sun-ho - הוא התכונן לעשות את הופעת הבכורה שלו בלהקה Boyfriend אבל הוחלף בחבר הלהקה יון-סונג. אך משנת 2014 הוא פעיל כשחקן תחת החברה Sidus HQ.

## שותפים
* Being Group
* Yuehua Entertainment

## קישורים חיצוניים
* 

## הערות שוליים

קטגוריה:חברות תקליטים דרום-קוריאניות
מירי שילון

**מרים (מירי) שילון** (נולדה ב-19 ביוני 1954) היא שחקנית, מנחת טלוויזיה, מפיקה ועורכת ישראלית.

## ביוגרפיה

נולדה בשם **מרים צביון** וגדלה במושב כפר שמואל.

### קריירה
ב-1998 הנחתה שילון בערוץ הראשון של רשות השידור הישראלית, את תוכנית האירוח "שילון בראשון".

ב-2001 שיחקה בסדרת הדרמה "סיטי טאוור" בתפקיד אריאלה רפפורט.

ב-2005 הגישה לצד בעלה בערוץ 10 את התוכנית "זוג בכותרות".

ב-2019 בתוכנית המציאות "2025" של קשת 12, נתנה את קולה למנהלת הבנק בתוכנית זו - גברת סילבר.

[ממוזער|250px|ראש הממשלה [יצחק רבין ומירי שילון (משמאל) במסיבת קוקטייל שערכה לכבוד השתתפותו בספיישל טלוויזיוני לרגל יום העצמאות של מדינת ישראל, 1995]]

### חיים אישיים
היא הכירה את דן שילון בניו יורק, בעת שהייתה שם בשליחות מטעם המדינה, והוא שימש שם כתב של רשות השידור הישראלית. שילון היה נשוי באותה עת; אם כי, לאחר תקופה של כ-7 שנים הוא התגרש, ונישא למירי.

נולדו להם שתי בנות, שגם הן עוסקות בעולם הבמה: עדי שילון (הייתה נשואה ליוּסֻף "ג'ו" סוויד) מנחת רדיו וטלוויזיה; ודפנה שילון זמרת שהתמודדה בתוכנית המציאות "The Voice ישראל".

במהלך נישואיהם, ועד לגירושיהם ב-2012, התגוררו בקיסריה ובזכרון יעקב.

## קישורים חיצוניים

* מירי שילון באתר אישים
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:מנחות טלוויזיה ישראליות
מירי
קטגוריה:כפר שמואל: אישים
קטגוריה:ישראליות שנולדו ב-1954
קטגוריה:ישראלים שנולדו ב-1954
מחלקת השיכון והפיתוח העירוני של ארצות הברית

**מחלקת השיכון והפיתוח העירוני של ארצות הברית **(באנגלית: **United States Department of Housing and Urban Development**, בראשי תיבות: **HUD**) היא מחלקה בקבינט של הממשל הפדרלי של ארצות הברית.

על אף שבתחילה היא הייתה הסוכנות לדיור ומימון דיור, היא הפכה למחלקה בקבינט ב-1965, כחלק מתוכניתו של הנשיא לינדון ג'ונסון לפתח ולבצע מדיניות דיור ומטרופולינים.

המטרה של מחלקת השיכון והפיתוח העירוני, היא ליצור היא ליצור קהילות חזקות, בנות קיימא, ובתים איכותיים ונגישים לכל. המחלקה פועלת לחיזוק שוק הדיור במטרה להאיץ את הכלכלה ולהגן על הצרכנים, תוך שמירה על הצורך בבתים איכותיים אך נגישים להשכרה, להשתמש בדיור ככלי לשיפור איכות החיים, לבנות קהילות שיתופיות וברות קיימא חופשיות מאפליה ולשנות את הדרך בה המחלקה עושה את עסקיה.

## מבנה המחלקה
### סוכנויות
* מינהל השיכון הפדרלי
* הסוכנות הפדרלית למימון דיור

### משרדים
* מרכז לשיתופי פעולה של שכנים מבוססי-אמונה
* מרכז אכיפה
* משרד תכנון ופיתוח קהילתיים
* משרד יחסי קונגרס והבין-ממשלתיים
* משרד לשוויון הזדמנויות בעבודה
* משרד לשיכון הוגן והזדמנויות שוות
* משרד מדיניות שטח וניהול
* משרד היועץ הכללי
* משרד לבתים בריאים ובקרת סיכוני עופרת
* משרד לדיונים וערעורים
* משרד יחסי עבודה
* משרד למדיניות פיתוח ומחקר
* משרד ליחסי ציבור
* משרד הציבור והשיכון האינדיאני
* משרד למניעת ניצול עסקים במצוקה
* משרד השיכון והקהילות

## קישורים חיצוניים

* 

* 

## הערות שוליים

*
קטגוריה:גאוגרפיה עירונית
קטגוריה:תכנון עירוני
מזכיר הפנים של ארצות הברית

**מזכיר הפנים של ארצות הברית** (באנגלית: **United States Secretary of the Interior**) הוא ראש מחלקת הפנים של ארצות הברית.

מחלקת הפנים של ארצות הברית שונה ממשרדי הפנים ברוב הארצות. משרדי הפנים בארצות אלה דומים יותר למחלקה לביטחון המולדת של ארצות הברית ולעיתים למחלקת המשפטים של ארצות הברית.

מחלקת הפנים של ארצות הברית מפקחת על סוכנויות כגון: לשכת ניהול הקרקעות של ארצות הברית, הסקר הגאולוגי של ארצות הברית ושירות הפארקים הלאומיים של ארצות הברית. המזכיר הוא חבר בקבינט של ארצות הברית.

עקב מדיניותה ופעילותה של מחלקת הפנים והסוכנויות שלה, יש לה השפעה משמעותית במערב ארצות הברית, ובדרך כלל המזכיר מגיע מאחת ממדינות המערב במדינה. רק שניים מהמזכירים שכיהנו בתפקיד מאז 1949 לא זוהו עם מדינות המערב.
ממוזער|הדגל הקודם של מזכיר הפנים של ארצות הברית, בין השנים 1917–1934

מזכיר הפנים הנוכחי של ארצות הברית הוא דאג בורגום, המכהן בתפקיד מאז 1 בפברואר 2025.

## רשימת מזכירי הפנים

## קישורים חיצוניים

* 

## הערות שוליים

*
*
פנים
ביבליוגרפיה של תרגומי יוסף חיים ברנר

להלן רשימה ביבליוגרפית של תרגומים פרי עטו של הסופר העברי והפובליציסט יוסף חיים ברנר.

## תרגומים לעברית

## תרגומים ליידיש

## מקורות
* יצחק מיכאלי, **בשדמות יוסף חיים ברנר: ביבליוגרפיה**, הוצאת הקיבוץ המאוחד, 1984.

## לקריאה נוספת
* יצחק בקון, "בשולי תרגומו של ברנר לפרק מתוך 'טוביה החולב'". בתוך: **סימן קריאה** (1), 1972. עמ' 211-222.
* רינה לפידוס, "דוסטויבסקי בלבוש יהדותי: 'החטא ועונשו' בתרגומו של י"ח ברנר". בתוך: **[[מחקרי ירושלים בספרות עברית]]**, כרך י"ד, 1993. עמ' 275-291.
* רינה לפידוס, "'בעל הבית והפועל' מאת לב ניקולייביץ' טולסטוי בתרגומו העברי של יוסף חיים ברנר". בתוך: אבנר הולצמן, גדעון כ"ץ, שלום רצבי (עורכים), **מסביב לנקודה**, מכון בן-גוריון לחקר ישראל והתפוצות, 2008. עמ' 187-208.
* מאיה ערד, "על תרגומו של יוסף חיים ברנר ל'החטא ועונשו'. בתוך: **מסביב לנקודה**. עמ' 209-219.

ברנר
קטגוריה:יוסף חיים ברנר
מעשה בארבע מאות ילדים וילדות שנשבו לקלון

**מעשה בד' מאות ילדים וילדות שנשבו לקלון** הוא מעשה מאגדות החורבן המופיעות בתלמוד. 
## האגדה
זו לשון האגדה במסכת גיטין (הסוגריים המרובעים - פירוש רש"י):

בילקוט שמעוני למגילת איכה הסיפור מסופר על שבעים בתולות. באיכה רבה מובא הסיפור על שלוש מאות גברים ונשים מגדולי ירושלים.

עלי יסיף סבר שהגרסה המקורית היא ילדים ולאחר מכן הועצם הסיפור למבוגרים כדי להבליט את הירידה מהמעמד הגבוה אל מצולות היאוש, איה ברסקי אלישב העדיפה את המקורות הארצישראליים על פני המקורות הבבליים.

## בהלכה
בהלכה קיים איסור על התאבדות. במסגרת הדיון ההלכתי בנסיבות החריגות שבהן רשאי אדם להתאבד עולה המעשה בד' מאות ילדים וילדות שנשבו לקלון, ומובאים דברי רבנו תם, המסתמך על מעשה זה: "דהיכא שיראים פן יעבירום עובדי כוכבים לעבירה, כגון על ידי יסורין שלא יוכל לעמוד בהם, אז הוא מצווה לחבל בעצמו". השולחן ערוך, ברוח זו, פוסק שאין להחשיב אדם שהתאבד בנסיבות כאלו לרשע: "גדול המאבד עצמו לדעת, והוא אנוס כשאול המלך, אין מונעין ממנו כל דבר".

רבי משה בן חנוך מארבעת השבויים השתמש בדרשה של פסוק זה כדי להתיר לאשתו לקפוץ לים לפני שתיאנס.
## בספרות

המעשה בד' מאות ילדים וילדות שנשבו לקלון שימש השראה פעמים אחדות בספרות העברית החדשה:
* הרעיון לפיו מוות בטביעה עדיף על הקלון שבחיי שפחת מין מופיע בפואמה "במצולות ים" מאת י"ל גורדון. כאשר מתברר לפנינה, המפליגה באונייה עם אמהּ, שרב החובל חושק בה, אומרת האם לפנינה: , ופנינה עונה: .
* בפואמה "מגילת האש" מתאר ח"נ ביאליק: , אך בפואמה גורלם שונה מאשר בסיפור התלמודי.
* בסיפור "בלבב ימים" מתאר ש"י עגנון את מסעה של קבוצת חסידים מגליציה לארץ ישראל. במסעם בים שמעו החסידים קולותיהם של ילדים שהשליכו עצמם לים על מנת שלא להכעיס את הקב"ה, וה' הביאם לאי מופלא בו הם מבלים בנעימים. זהו שילוב אגדות - האגדה היהודית היא ממסכת גיטין על ילדים שהתאבדו על קידוש השם בטביעה, אולם קולות הילדים המקלסים את השם בקולם הערב והמלחים שמתפתים לקפוץ לים בשל כך מאפיינים דווקא את שירת הסירנות מהאודיסיאה. עגנון מדגיש זאת גם באמצעות תיאור קשירת המלחים באבנטיהם על מנת שלא יקפצו. על שילוב זה העירה זיוה שמיר: "בעשותו כן שילב עגנון הֶבּראיזם והֶלניזם, מיזג את העולם היהודי עם עולמם של מבקשי נפשו, ויצר אֶפּיקה עברית מקורית, הֶבּראיסטית והֶלניסטית, אֶתית ואֶסתטית, בעת ובעונה אחת".

## ראו גם
* התשעים ושלוש

## הערות שוליים

קטגוריה:אגדות החורבן
קטגוריה:התאבדות בתרבות ובאמנות
הרפתקאות הברון מינכהאוזן

**הרפתקאות הברון מינכהאוזן** (באנגלית: **The Adventures of Baron Munchausen**) הוא סרט הרפתקאות קומי בריטי משנת 1988, בבימויו של טרי גיליאם, בכיכובם של ג'ון נוויל, שרה פולי, אריק איידל, ג'ונתן פרייס, אוליבר ריד, ואומה תורמן.

עלילת הסרט, אשר נכתב על ידי גיליאם וצ'ארלס מק'קיאוון, מבוססת על סיפורי מעשיות אודות האציל הגרמני מהמאה ה-18 הברון מינכהאוזן, ומעלליו במהלך המלחמה נגד האימפריה העות'מאנית. הסרט זכה לביקורות משבחות, אבל נחל כישלון בקופות הכרטיסים.

## צוות השחקנים והדמויות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1988
קטגוריה:סרטי 1989
קטגוריה:סרטי קולומביה
קטגוריה:סרטים באנגלית
קטגוריה:סרטים איטלקיים
קטגוריה:סרטים גרמניים
קטגוריה:סרטי הרפתקאות
קטגוריה:סרטי פנטזיה
קטגוריה:סרטי קומדיה בריטיים
קטגוריה:סרטי טרי גיליאם
גשר ברום

שמאל|ממוזער|250px|שלט לציון גילויו של המילטון על גשר ברום
**גשר ברום** (באירית: **Droichead Broome**) הוא גשר החוצה את תעלת המים המלכותית בקברה, דבלין, אירלנד. הוא נקרא על שם ויליאם ברום (William Broome) אשר היה אחד ממנהלי חברת התעלה המלכותית. הגשר ידוע בתור המקום שבו ויליאם רואן המילטון כתב לראשונה את הנוסחה היסודית לכפל קווטרניונים ב-16 באוקטובר 1843, שהיא i^2 = j^2 = k^2 = ijk = -1\,. על הגשר מוצב שלט זיכרון לציון התגלית "בהבזק של גאונות" שעליה כתוב:

בתאריך זה מתקיימת מדי שנה צעדה ממצפה דאנסינק לגשר. בין המשתתפים בצעדה ניתן למנות את: מארי גל-מאן, סטיבן ויינברג, פרנק ווילצ'ק, אנדרו ויילס, רוג'ר פנרוז ועוד. תאריך זה קיבל את השם ברומסדיי (broomsday) על שם הגשר ועל הדמיון בין תאריך בלומסדיי שנחגג ב-16 ביוני על שם ג'יימס ג'ויס.

## קישורים חיצוניים

קטגוריה:דבלין: מבנים
ברום
מאפיין אוילר

בטופולוגיה אלגברית ובתורת הגרפים, **מאפיין אוילר** של גרף מוגדר כ- \chi=V-E+F \,\! כאשר E מייצג את כמות הצלעות, F מייצג את כמות הפאות ו-V מייצג את כמות הקודקודים או צמתים. ידוע על פי נוסחת אוילר שלכל גרף מישורי קשיר מאפיין אוילר שווה ל-2; כמו כן, לכל הפאונים האפלטוניים מאפיין אוילר שווה ל-2. כל פאון במישור פרויקטיבי הוא בעל מאפיין אוילר של 1.

באופן כללי יותר, מאפיין אוילר של יריעה עם הומולוגיה נוצרת סופית שווה לסכום המתחלף \chi(A) = \sum_{i=0}^{\infty} (-1)^i \operatorname{rank} H^i(A). .

## מאפיינים
* אם *M* &times; *N*  הוא מרחב מכפלה אז \chi(M \times N) = \chi(M) \cdot \chi(N)
* אם *M* ו-*N* הם מרחבים אז המאפיין של האיחוד שלהם הוא \chi(M \cup N) = \chi(M) + \chi(N) - \chi(M \cap N)
* למרחב כיסוי מדרגה  k \tilde{M} \to M, אז \chi(\tilde{M}) = k \cdot \chi(M)
 
## דוגמאות

## קישורים חיצוניים
* 
* 

קטגוריה:תורת הגרפים
קטגוריה:טופולוגיה אלגברית